# data[].attributes.body
Kempen komunikasi pemasaran bersepadu merupakan satu kaedah di mana organisasi mengiklankan produk mereka di dalam pelbagai media yang berlainan dengan satu mesej utama yang sama. Untuk tugasan tutorial terakhir anda, cari satu contoh kempen komunikasi pemasaran bersepadu dan berikan contoh iklan yang dihasilkan. Bincangkan jenis-jenis media yang digunakan dalam kempen tersebut dan bagaimana media tersebut berjaya membantu kempen itu dalam 200 patah perkataan sahaja.

# data[].attributes.headline
Kempen "Share a Coke" oleh The Coca-Cola Company

# data[].attributes.subject
Kempen "Share a Coke" oleh The Coca-Cola Company

# data[].attributes.body
Kempen “Share a Coke” merupakan kempen yang amat berjaya oleh The Coca-Cola Company. Dalam kempen ini, nama-nama popular dicetak pada label botol Coca-Cola. Tujuan kempen ini adalah untuk mencipta hubungan yang lebih peribadi dengan pengguna Cola. Oleh itu, kempen ini menggalakkan pengguna untuk berkongsi minuman Cola dengan seseorang, iaitu berkongsi ‘saat-saat kegembiraan’.

Kempen ini menggunakan beberapa saluran media, iaitu papan iklan dan iklan fizikal (bas), poster digital dan media sosial. Jenis-jenis iklan tersebut amat efektif, terutamanya apabila disiarkan di bandar yang sibuk. Papan iklan ini membolehkan lebih ramai orang mengenali dan tahu akan kewujudan kempen tersebut. Selain itu, iklan dalam poster digital dipamerkan secara atas talian pada laman-laman web terpilih. Hal ini membolehkan ramai orang mengenali akan dan klik atas iklan tersebut untuk maklumat lanjut.

Dalam media sosial pula, kempen ini menggunakan hashtag #ShareaCoke, yang mana para pengguna media sosial memuat naik gambar botol atau tin Cola (yang memiliki nama mereka atau nama orang lain) dengan hashtag berkenaan. Kempen media sosial ini amat berjaya, kerana menerima perhatian dan penyertaaan daripada orang ramai. Selain itu, kempen ini juga menggunakan selebriti terkenal seperti Selena Gomez, yang memuat naik iklan “Share a Coke” (yang menampilkan dirinya) pada media sosial beliau. Oleh itu, kempen ini menerima lebih banyak perhatian daripada orang awam.

Rujukan
Share a Coke: The Groundbreaking Campaign from “Down Under.” (n.d.). https://www.coca-colacompany.com/au/news/share-a-coke-how-the-groundbreaking-campaign-got-its-start-down-under

# data[].attributes.body
Cari satu contoh iklan yang mempunyai elemen kreatif. Bincangkan tiga perkara berikut:
a) audien sasaran
b) pemahaman audiens (insight)
c) idea utama

# data[].attributes.body
Pilih satu segmen pasaran tertentu, dan cari sebuah iklan yang disasarkan untuk kumpulan tersebut. Berikan justifikasi ringkas kepada jawapan anda. Bincang jawapan anda dalam portfolio yang sama.

# data[].attributes.body
Cari satu contoh iklan yang memiliki rayuan psikologikal. Rayuan termasuk:
- Sekuriti/keselamatan
- Esteem
- Fear/ketakutan
- Sexual
- Sensory pleasure/nikmat deria

# data[].attributes.headline
Iklan "For Life - When you feel safe you can be truly free" oleh Volvo Car UK.

# data[].attributes.subject
Iklan "For Life - When you feel safe you can be truly free" oleh Volvo Car UK.

# data[].attributes.body
Iklan ini adalah keluaran jenama kereta Volvo Car UK. Iklan ini ingin menekankan ciri-ciri keselamatan yang dimiliki kereta Volvo, dan seterusnya menggalakkan pengguna untuk memilih produk mereka. Oleh yang demikian, iklan ini jelas menggunakan rayuan sekuriti (security appeal). Hal ini boleh diperhatikan menerusi konsep atau slogan iklan tersebut, iaitu: "When you feel safe, you are truly free" (Apabila anda berasa selamat, maka anda benar-benar bebas).

Justeru, iklan ini menunjukkan beberapa situasi yang mana beberapa karakter berasa ragu-ragu, tetapi kemudiannya berjaya mencapai potensi penuh mereka selepas mendapat rasa "selamat". Sebagai contoh, seorang kanak-kanak memakai pelampung sebelum berenang, dan seorang kanal-kanak memakai topi keledar sebelum bermain papan selaju. Mereka menjadi lebih berani dan yakin selepas memakai peralatan-peralatan keselamatan berkenaan. Sinario-sinario ini disertakan dengan adegan yang menunjukkan ciri-ciri keselamatan dalam kereta Volvo seperti “lidar” dan “safe space technology”.

Oleh itu, iklan ini menyampaikan mesej kepada audiens bahawa dengan menggunakan kereta Volvo, anda akan berasa ‘bebas’ kerana tidak perlu risau tentang keselamatan. Para audiens seakan-akan mirip karakter-karakter tersebut yang boleh mencapai potensi penuh mereka selepas mendapat rasa ‘selamat’ dan ‘sekuriti’.

# data[].attributes.attachment_link.title
For Life - When you feel safe you can be truly free

# data[].attributes.body
Cari satu contoh iklan yang dapat menambahkan nilai kepada jenama dan satu contoh iklan yang tidak memberikan nilai kepada jenama. Bandingkan keduanya dan bentangkan analisis anda.

# data[].attributes.body
Cari satu iklan yang anda rasakan berkesan. Bentangkan tentang keberkesanan iklan-iklan tersebut dari beberapa sudut yang anda merasakan penting.

# data[].attributes.headline
Iklan "Dumb Ways to Die" oleh Metro Trains in Melbourne, Victoria

# data[].attributes.subject
Iklan "Dumb Ways to Die" oleh Metro Trains in Melbourne, Victoria

# data[].attributes.body
• Iklan ini merupakan suatu “Public Service Announcement” mengenai keselamatan di stesen kereta api.

• Iklan ini adalah berkesan kerana:

1. Memorable (Senang diingati) – Memiliki elemen ‘lucu’/’jenaka’ dalam lirik lagu dan konsep video. Oleh itu, orang ramai masih memainkan lagu ini dan teringat akan konsep video tersebut sehingga hari ini.

2. Konsep yang berbeza dan seronok – Dapat dilihat daripada animasi yang digunakan, dan cara pencipta iklan memilih untuk memaklumkan para pengguna atau audiens mengenai keselamatan di stesen kereta api.

3. Dimuat naik pada platform media sosial (Contohnya, Facebook) – Iklan ini dapat dikongsi dengan pantas kepada audiens.

4. Memiliki “Call to Action” yang jelas  pada akhir iklan, iaitu “Be Safe Around Trains”.

# data[].attributes.headline
"Fenty Beauty" (Iklan yang menambah nilai)

# data[].attributes.subject
"Fenty Beauty" (Iklan yang menambah nilai)

# data[].attributes.body
Fenty Beauty ialah sebuah jenama kosmetik yang dimiliki oleh penyanyi atau selebriti terkenal: Rihanna.

Iklan ini menunjukkan bahawa Fenty ialah sebuah jenama yang inklusif kerana foundation (bedak asas) dan concealer (bedak penutup) jenama tersebut memiliki pelbagai shades (rona warna). Hal ini berbeza dengan jenama lain, yang agak terhad dari segi shades, iaitu mereka sering tidak mencipta kosmetik yang sesuai dengan warna kulit yang sangat cerah atau sangat gelap.

Oleh yang demikian, kosmetik Fenty Beauty boleh digunakan oleh para pengguna yang memiliki pelbagai jenis warna kulit.

Jelasnya, iklan ini menambah nilai kepada jenama Fenty. Para pengguna dan audiens akan mempunyai pandangan yang positif terhadap jenama tersebut.

# data[].attributes.headline
"Nivea" (Iklan yang tidak memberikan nilai)

# data[].attributes.subject
"Nivea" (Iklan yang tidak memberikan nilai)

# data[].attributes.body
Nivea ialah sebuah jenama produk hygiene dan kosmetik (sebagai contoh, deodorant, syampu, sabun).

Iklan atau kempen ini merupakan iklan untuk Nivea Deodorant Invisible for Black & White. Iklan ini memberikan tanggapan bahawa Nivea ialah sebuah jenama yang bersifat perkauman, atau mendiskriminasi orang yang berkulit gelap. Hal ini demikian kerana tagline kempen tersebut, iaitu “White is Purity” dikatakan memiliki konotasi atau makna yang tersembunyi – iaitu warna kulit yang cerah adalah lebih baik daripada warna kulit yang gelap. Iklan ini juga menehadkan makna “kecantikan” dan mengukuhkan stereotaip bahawa warna kulit yang cerah adalah lebih cantik daripada warna kulit yang gelap.

Pada pendapat saya, terdapat kemungkinan besar bahawa iklan ini tidak dirancang dengan baik, dan tidak dibincangkan dengan menyeluruh oleh Pihak Nivea.

Jelasnya, iklan ini tidak memberikan nilai kepada jenama Nivea. Para penggguna dan audiens akan mempunyai pandangan yang negatif terhadap jenama tersebut.

# data[].attributes.body
Iklan yang dipilih ialah iklan “Nintendo Switch”. Iklan ini disasarkan kepada dua kumpulan, iaitu Innovators dan Experiencers.

Pertama sekali, iklan ini jelas menarik perhatian Innovators dan Experiencers kerana konsol permainan Nintendo Switch ini memiliki ciri-ciri yang unik dan baharu, iaitu boleh dimainkan dengan tiga cara:

1) home console way (bermain melalui television, dan memegang kontroler),

2) handheld way (bermain dengan memegangnya) dan

3) tabletop way (bermain dengan meletakkan atas meja, dan memegang kontroler).

Jelasnya, iklan ini menunjukkan dengan kreatif bahawa Nintendo Switch boleh dimainkan di mana-mana dan pada bila-bila masa sahaja. Ciri-ciri ini merupakan sesuatu yang belum pernah dikeluarkan oleh syarikat-syarikat konsol permainan video yang lain. Contohnya, syarikat Playstation dan X-Box.

Oleh itu, iklan ini yang menampakkan ciri-ciri tersebut tentunya disasarkan kepada kedua-dua kumpulan tersebut yang sering mengikuti trend-trend terkini dan gemar mencuba benda baharu. Produk ini mendapat sambutan yang hangat apabila dikeluarkan dan merupakan antara produk Nintendo yang amat berjaya sehingga ke hari ini.

Bagi kumpulan Innovators, mereka juga mampu dari segi kewangan untuk membeli produk tersebut. Lebih-lebih lagi kerana produk ini merupakan suatu kemahuan, dan bukan keperluan. Produk ini agak mahal, terutamanya dalam Ringgit Malaysia, iaitu berharga antara RM1300 hingga RM1500.

# data[].attributes.body
Oleh yang demikian, dapat dilihat bahawa kedua-dua iklan tersebut memiliki impak yang amat berbeza terhadap kedua-dua jenama. Kedua-dua jenama menerima kritikan/pujian mengenai nilai-nilai yang dipegang oleh jenama berkenaan. Contohnya, nilai seperti “inclusivity”, “diversity”, “racism”.

# data[].attributes.headline
Iklan "Super Bowl 2015: Snickers Ad" (You're not you when you're hungry)

# data[].attributes.subject
Iklan "Super Bowl 2015: Snickers Ad" (You're not you when you're hungry)

# data[].attributes.body
Iklan ini merupakan iklan Snickers, iaitu sebahagian daripada kempen “You’re not you when you’re hungry”.

a) Audien sasaran

Audien sasaran iklan ini adalah individu daripada setiap peringkat umur, yang terdiri daripada golongan kelas pertengahan dan kelas atasan.

b) Pemahaman audiens (insight)

Audiens Snickers terdiri daripada pelbagai peringkat umur dan pelbagai latar belakang. Oleh itu, Snickers memerlukan kempen yang dapat menarik perhatian orang awam.

Audiens sasaran Snickers mempunyai pilihan produk bar coklat yang luas (contoh: Kit Kat, Mars Bars, Twix). Oleh itu, Snickers memerlukan sebuah kempen yang boleh menjadikan jenama Snickers menonjol dalam minda para pengguna.

Justeru, Snickers memilih untuk menggunakan elemen jenaka (the art of humour) yang digemari oleh ramai orang untuk menarik perhatian audiens.

Mereka juga menggunakan konsep ‘berasa lapar’ dalam iklan tersebut. Hal ini demikian kerana konsep tersebut merupakan pengalaman yang ‘relatable’, iaitu boleh difahami oleh semua orang.

c)  Idea utama

Idea utama iklan ini ialah seseorang akan berkelakuan berbeza apabila mereka lapar. Idea ini diubah menjadi sesuatu yang literal dan kelakar oleh perancang kempen tersebut, yang mana karakter iklan tersebut ‘menonjol’ dalam kalangan sekumpulan orang (Contoh: seorang nenek bermain bola sepak). Karakter ini kemudiannya berubah menjadi seorang yang ‘sesuai’ dalam kumpulan tersebut selepas makan bar Snickers (Contoh: seorang remaja lelaki bermain bola sepak).

Kesimpulannya, pelaksanaan iklan ini yang kreatif (gabungan antara elemen jenaka, dan konsep 'berasa lapar') berjaya menarik perhatian audiens.

Rujukan
Whiteside, S. (n.d.). Effectiveness insights from ten years of Snickers “You’re not you when you’re hungry.” warc. Retrieved June 21, 2023, from https://www.warc.com/newsandopinion/opinion/effectiveness-insights-from-ten-years-of-snickers-youre-not-you-when-youre-hungry/en-gb/3892

You’re not you when you’re hungry. (n.d.). StudySmarter UK. https://www.studysmarter.co.uk/explanations/marketing/marketing-campaign-examples/youre-not-you-when-youre-hungry/

# data[].attributes.attachment_caption
Selebriti terkenal seperti Selena Gomez merupakan sebahagian daripada kempen tersebut.